Lucie Bílá

Lucie Bílá (vlastným menom Hana Zaňáková; * 7. apríl 1966, Otvovice) je česká popová a muzikálová speváčka a herečka, pričom však začínala ako speváčka heavymetalovej skupiny Arakain. Je spolumajiteľkou pražského Divadla Ta Fantastika. Je viacnásobna víťazka Českého Slávika.

Životopis 
Narodila sa v stredočeských Otvoviciach. Hodiny spevu absolvovala na Ľudovej škole umenia (dnešná ZUŠ). Skôr ako sa preslávila, vyučila sa za krajčírku. Prvé skúsenosti na pódiách získavala ako členka skupín Rock-Automat, Arakain a Vitacit.

V 80. rokoch si ju všimol producent Petr Hannig, vymyslel jej pseudonym Lucie Bílá a napísal jej prvé piesne Neposlušné tenisky a Horší než kluk. Poriadny úspech ju však iba čakal v budúcom desaťročí, kedy si zahrala v najznámejších muzikáloch v Česku Les Misérables, Dracula, Krysař, vydala rad sólových albumov, podieľala sa na niekoľko filmoch (speváčka alebo herečka) a po niekoľkých rokoch sa držala na výslní popularity vo výročnej ankete Český slávik.

V rokoch 1984 – 1986 pôsobila tiež v heavymetalovej skupine Arakain, kde s Alešom Brichtom tvorili spevácke duo. Potom, čo sa sústredila na sólovú kariéru, zo skupiny Arakain odišla, ale každých päť rokov na výročných koncertoch so skupinou znova vystupuje. V súčasnosti majú za  sebou turné uskutočnené k 30. výročiu založenia skupiny. V roku 1986 vystúpila v súťaži Bratislavská lýra s piesňou Neobjevená .

V roku 1989, krátko pred zamatovou revolúciou sa Lucie Bílá zoznámila s minulou detskou filmovou hviezdou Tomášom Holým. Ich vzťah asi po 6. mesiacoch ukončila Tomášova autonehoda a jeho následná smrť.

V marci 1995 porodila svojmu priateľovi Petrovi Kratochvílovi syna Filipa. Petr Kratochvíl ju opustil kvôli Pavlíne Babůrkovej, víťazke Miss Československo 1992.

V roku 2002 sa nakrátko vydala za hudobníka Stanislava Penku. Po rozvode s ním nejakú dobu žila so svojím synom Filipom. V roku 2006 sa vydala druhýkrát. Jej manželom sa stal muzikant Václav Noid Bárta. Dňa 1. septembra 2008 bol oficiálne oznámený ich rozchod.

Od roku 2010 sa stala porotkyňou v televíznej šou Česko Slovensko má talent, ktorú od roku 2010 vysielajú v koprodukcii televízie TV Prima, TV JOJ a TV Markíza (v posledných sériach už nie). 

Zahrala si tiež jednu z hlavných úloh v muzikálovom filme V peřině pod vedením F. A. Brabca, ktorý mal premiéru v roku 2011. Tiež je patrónkou projektu „For You“ („Pre Vás, pre ženy“).

Zaujímavosti 
 Dňa 28. septembra 2014 dostala Lucie Bílá Medailu za zásluhy 1. stupňa (za zásluhy o štát v oblasti umenia). Bola ocenená českým prezidentom Milošom Zemanom.
 Lucie Bílá prvýkrát zaspievala 8. marca v siedmych rokoch, kedy na javisku zaspievala ľudovú pieseň Čierne oči choďte spať.

Černobílé turné 
Černobílé turné začalo v roku 2013,kedy toto turné navštívilo 50 000 ľudí. Lucie prešla 8 miest v Česku (Praha, Plzeň,Ostrava, Zlín, Brno, Pardubice, Liberec, České Budějovice) a dve mestá na Slovensku (Bratislava, Košice). Vďaka veľkému záujmu a tiež z dôvodu natočenia Dvd z tohoto turné,sa opakovalo pod názvom Černobílé turné 2014. Tu vyrazila iba do 5. miest. Luciu sprevádzalo niekoľko technikov, hudobníkov, klavirista Petr Malásek, tanečná skupina The Pastels, svetlomaliar Alex Dowis a veľa ďalších. Túto audiovizuálnu show navštívilo veľa známych osobností. Vďaka tomuto turné vznikli 2 nové piesne „Stop’’ a „Jsem to já’’.

Ocenenia  

Ceny českej Akademie populární hudby – Gramy, neskôr Anděl

 1993 – Gramy ocenená ako speváčka roku 1992, za Album roku (Missariel), Videoklip roku a Skladba roku (Láska je láska)
 1994 – Gramy – speváčka roku 1993
 1995 – Gramy – speváčka roku 1994
 1996 – Gramy – speváčka roku 1995
 1998 – Ceny APH – speváčka roku 1997
 1999 – Ceny APH – speváčka roku 1998
 2003 – nejprodávanější album českej speváčky (album Jampadampa)

anketa Český slávik

 1996, 1997, 1998, 1999, 2000, 2001, 2002, 2003, 2004, 2007, 2008, 2009, 2010, 2011, 2012, 2013 – zlato v kategórii speváčka
 1998, 1999, 2000, 2001, 2002, 2003, 2004, 2007, 2008, 2010, 2011, 2012 – Absolútni víťaz
 2005, 2006 – striebro v kategórii speváčka
 2000 – cena teenageru
 2004 hviezda hviezd

Ceny hudobnej akadémie
 1996, 1997, 1998, 2010
 2010 – Zpeváčka dvanáctiletí

Zlatý Otto
 1997, 1998 – zlato
 2006, 2009 – striebro

Česká hvězda
 2013 – kategória SRDCE NA DLANI

Ceny TýTý
 1994, 1995, 1996, 1997, 1998, 1999, 2000, 2001, 2002, 2003, 2006, 2007, 2011 – kategória speváčka
 1997, 1998 – Absolútni víťaz

Cena Thálie
 2000 – obor muzikál- Johanka z Arku
 2009 nominácia – obor muzikálu – Carmen

Diskografia 
1985 „Neposlušné tenisky“ -,SP
 1986 Lucie Bílá
 1992 Missariel
 1994 Lucie Bílá
 1998 Hvězdy jako hvězdy
 1998 Duety – Lucie Bílá a Karel Gott -
 1999 Úplně nahá
 2003 Jampadampa
 2004 Láska je láska (Best Of)
 2006 Koncert
 2007 Platinum Collection (3 CD výber)
 2007 Woman
 2008 Lucerna (Live)
 2010 Bang Bang
 2010 Bílé Vánoce Lucie Bílé
 2012 Modi 2014 Recitál 2016 Hana2019 Ta o mně

 DVD 
 2003 Johanka z Arku 2004 Láska je láska – 20 videohitů 
 2006 Koncert 2008 Lucerna Carmen

 Muzikály (kompilácie) 
 1992 Les Misérables 1993 Zahrada rajských potěšení 1995 Dracula 1996 Krysař 2000 Johanka z Arku 2003 Romeo a Julie 2003 Excalibur 2005 Láska je láska 2005 Elixír života 2008 Němcová! 2008 Carmen 2012 Aida

 Kompilácie (ostatné) 
 Kouzelné Vánoce I a II – nahrávky so zborom Boni pueri
 Soukromé poselství – album s pardubickou filharmóniou
 Znamení (album skupiny České srdce) – Bosou nohou žárem
 Mohlo by tu být líp (album Hapky a Horáčka)  – Unesený, Okna dokořán
 Archeology (album skupiny Arakain) – Cornouto, Zimní královna
 Arakain XXV Eden – (živé album z koncertu k 25. výročiu skupiny Arakain so symfonickým orchestrom) – skladba Zimní královna v sprievode filharmónie a pieseň Cornouto a Dotyky v sprievode kapely bez orchestra
 1992 O5 – Jiří Korn –  Sex Ghost a Pro mou vyvolenou
 1995 Duny – Jiří Korn – Byl by hřích
 1998 Citová investice – Petr Hapka a Michal Horáček – Dívám se, dívám
 1992 Koncert hvězd na Žofíně – album s Evou Urbanovou a Petrom Dvorským
 2004 Daniel Hůlka – album Dílem já – pieseň Ochutnej stopy
 2007 Noid – ParaNoid
 2008 Proměna – Jan Budař a Eliščin band – pieseň s textom Vladimíra Morávka Odpouštím
 2011 No Name – album Nový album – pieseň Ženušky
 2013 Kamila Nývltová – album Vánoční dárek – pieseň Krajinou tou bájnou
 2014 Štefan Margita – album Melancholie – pieseň Lux Aeterna

Referencie

Externé odkazy 
 Oficiálna stránka

Zdroj 

České heavymetalové speváčky
České popové speváčky
České herečky divadelných muzikálov
Držitelia Týtý
Česko Slovensko má talent